Band-Maid

Band-Maid on viiden naisen muodostama japanilainen rock-yhtye, joka on perustettu vuonna 2013. Yhtye hakee kontrastia esiintymiseensä pukeutumalla sisäkön univormuihin, mutta soittaen raskasta rock-musiikkia. Alun perin yhtyeen levy-yhtiönä oli Gump Records. 2021 levy-yhtiöksi tuli Pony Canyon. == Historia == Band-Maid muodostui nelijäsenisenä heinäkuussa 2013. Laulaja/kitaristi Miku löysi kitaristi Kanamin, joka hankki ryhmään rumpaliksi ystävänsä Akanen, joka toi basistiksi Misan. Ensiesiintyminen oli 24. heinäkuuta. Laulajaksi löytyi Saiki koe-esiintymisen jälkeen. Ensimmäinen esiintyminen viisikkona oli P(祭)Festival paikassa Shibuya-AX 22. elokuuta 2013. Ensimmäinen mini-albumi Maid in Japan julkistettiin tammikuussa 2014, yhteistyössä muusikoiden Masahiko Fuki ja Kentaro Akutsu kanssa. Elokuussa 2014 Band-Maid julkaisi maxi-singlen "Ai Jōnetsu ei Matador". Marraskuussa 2015 he julkaisivat toisen mini-albumin New Beginning. Maaliskuussa 2016 yhtyeellä oli ensimmäinen konsertti ulkomailla Sakura-Con, Seattlessa. Brand New Maid julkaistiin marraskuussa 2016 levy-yhtiöltä Crown Stones Lokakuusta marraskuuhun 2016, Band-Maid suoritti ensimmäisen maailmankiertueen käyden Etelä-Amerikassa, Euroopassa ja Aasiassa. Tammikuussa 2017 he julkaisivat ensimmäisen täyspitkän albuminsa Just Bring It. Sitä edelsi single "YOLO", joka julkaistiin 16. marraskuuta 2016. Yhtye esiintyi Taiwanissa kesäkuussa 2017 Golden Melody Awards festivaaleilla. Band-Maid tulkitsi Mucc-yhtyeen kappaleen "Honey" tribuuttialbumille Tribute of Mucc -En-. Yhtyeen seuraava albumi nimeltään World Domination julkaistiin 14. helmikuuta 2018. Elokuussa yhtye lähti maailmankiertueelle, mukaan lukien keikalle Suomeen, Helsingin Nosturiin 14. marraskuuta. == Imago ja musiikki == Band-Maid:in imago on lähtöisin Maid cafe -kahviloista, jollaisessa perustajajäsen Miku työskenteli Akihabarassa. Nöyrän palvelijan teemaan liittyen yhtye kutsuu fanejaan isänniksi (master) ja prinsessoiksi, lisäksi konsertit ovat tarjoiluja (servings). Miku hakee inspiraatiota japanilaisesta enka-musiikista, Kanami pitää Carlos Santanasta, Akane on Deep Purple ja Maximum the Hormone -fani, erityisesti jälkimmäisen naispuolisen rumpalin Naon, Misa pitää Smashing Pumpkins -yhtyeestä ja Jimi Hendrix:stä. Miku on rakastanut laulamista lapsesta lähtien ja kävi laulukoulua 2012, mutta aloitti kitaransoiton opiskelun seuraavana vuonna kun Band-Maid perustettiin. Saiki aloitti laulamisen 14-vuotiaana ja Band-Maid on hänen ensimmäinen yhtyeensä. Kanami on soittanut klassista pianoa lapsesta lähtien ja aloitti kitaransoiton kun hän liittyi lukion bändikerhoon. Misa aloitti pianonsoiton noin 3–4-vuotiaana, ja soitti trumpettia, alttotorvea, kitaraa sekä lauloi ala-ja yläasteella. Akane soittaa rumpuja, pasuunaa ja pianoa. Yhtyeen on sanottu edustavan myös kawaii metal -lajityyppiä. == Liittyviä yhtyeitä == Akane ja Kanami esiintyvät vierailevina jäseninä yhtyeessä (karkeasti käännettynä "Riisikakku ja Juusto"), joka on osa Platinum Passport -idoliryhmää Predia. == Yhtyeen jäsenet == * Miku Kobato (小鳩 ミク) – laulu, kitara * Saiki Atsumi (厚見 彩姫) – laulu * Kanami Tōno (遠乃 歌波) – kitara, taustalaulu * Akane Hirose (廣瀬 茜) – rummut, taustalaulu * Misa (ミサ) – basso, taustalaulu == Diskografia == === Studioalbumit === * Maid in Japan (2014) * New Beginning (2015) * Brand New Maid (2016) * Just Bring It (2017) * World Domination (2018) * Conqueror (2019) * Unseen World (2021) * Epic Narratives (2024) === Mini-albumit === * Band-Maiko (2019) * Unleash (2022) === Singlejä === * "Ai to Jōnetsu no Matador" (愛と情熱のマタドール, "Matador of Love and Passion", 2014) * "YOLO" (2016) * "Daydreaming/Choose Me" (2017) * "Start Over" (2018) * "Glory" (2019) * "Bubble" (2019) * "Different" (2020) * "Sense" (2021) === Digitaalisena === * "Secret Maiko Lips" (2018) * "Glory" (2018) * "About Us" (2021) === DVD:t === * Band-Maid World Domination Tour [Shinka] at Line Cube Shibuya (Shibuya Public Hall) (2020) === Musiikkivideot === * Thrill * Real Existence * Don't Let Me Down * Alone * The Non-Fiction Days * Before Yesterday * YOLO * Don't You Tell Me * Secret My Lips * Daydreaming * Choose Me * Domination * Dice * Secret Maiko Lips Aprillipäivänä julkaistu versio Secret My Lips -kappaleesta * Start Over * Glory * Bubble * Gion-cho * Endless Story * 輪廻(Rinne) * Blooming * The Dragon Cries * Different * Manners * Warning! * After Life * Sense * Unleash!!!!! * From Now On * Influencer * Memorable * Shambles ==Lähteet== == Aiheesta muualla == * Band-Maid viralliset sivut Luokka:Japanilaiset hard rock -yhtyeet Luokka:Japanilaiset metalliyhtyeet